Lyk langs pad buite Bloemfontein gekry | Netwerk24
25 Mei 2020 11:26
Volgens brig. Motantsi Makhele, provinsiale polisiewoordvoerder, is die gedeeltelik ontbinde lyk die middag langs Shanaanweg gekry.
Die oorledene se hande en voete was met kabelbinders vasgebind, 'n lap was in sy mond gedruk en dit is met kleefband toegeplak. Hy was vol kneusplekke.
Makhele sê hy het 'n denimbroek, oranje T-hemp, 'n baadjie en rooi sokkies aangehad, maar geen skoene nie.
Die polisie vermoed dat hy elders vermoor is voordat sy lyk langs die pad gelos is.
'n Saak van moord word ondersoek en enigiemand wat die polisie in sy ondersoek kan help, kan ao. Thando Ntlwatini, die ondersoekbeampte, by 073 430 6746 bel.